CELEX: 32022R0148
Language: fi
Date: 2022-02-03 00:00:00
Title: Neuvoston asetus (EU) 2022/148, annettu 3 päivänä helmikuuta 2022, Afganistanin tilanteen johdosta tiettyihin henkilöihin, ryhmiin, yrityksiin ja yhteisöihin kohdistettavista rajoittavista toimenpiteistä annetun asetuksen (EU) N:o 753/2011 muuttamisesta

4.2.2022   
               
               
                  FI
               
               
                  Euroopan unionin virallinen lehti
               
               
                  L 25/5
               
            
         NEUVOSTON ASETUS (EU) 2022/148,
         annettu 3 päivänä helmikuuta 2022,
         Afganistanin tilanteen johdosta tiettyihin henkilöihin, ryhmiin, yrityksiin ja yhteisöihin kohdistettavista rajoittavista toimenpiteistä annetun asetuksen (EU) N:o 753/2011 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
         ottaa huomioon Afganistanin tilanteen johdosta tiettyihin henkilöihin, ryhmiin, yrityksiin ja yhteisöihin kohdistettavista rajoittavista toimenpiteistä 1 päivänä elokuuta 2011 annetun neuvoston päätöksen 2011/486/YUTP (1),
         ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
         sekä katsoo seuraavaa:
         
                     (1)
                  
                  
                     Neuvoston asetuksella (EU) N:o 753/2011 (2) pannaan täytäntöön Yhdistyneiden kansakuntien (YK) puitteissa hyväksytyt rajoittavat toimenpiteet.
                  
               
                     (2)
                  
                  
                     YK:n turvallisuusneuvosto hyväksyi 22 päivänä joulukuuta 2021 päätöslauselman 2615 (2021). Kyseisessä päätöslauselmassa otetaan erityisesti käyttöön rajoittavia toimenpiteitä koskeva uusi poikkeus, jota sovelletaan humanitaariseen apuun ja muihin ihmisten perustarpeita tukeviin toimiin Afganistanissa.
                  
               
                     (3)
                  
                  
                     Neuvosto hyväksyi 3 päivänä helmikuuta 2022 päätöksen (YUTP) 2022/153 (3), jolla muutetaan päätöstä 2011/486/YUTP YK:n turvallisuusneuvoston päätöslauselman 2615 (2021) mukaisesti.
                  
               
                     (4)
                  
                  
                     Kyseiset muutokset kuuluvat perussopimuksen soveltamisalaan, ja sen vuoksi niiden täytäntöönpano edellyttää unionin tason sääntelyä erityisesti sen varmistamiseksi, että niitä sovelletaan yhdenmukaisesti kaikissa jäsenvaltioissa.
                  
               
                     (5)
                  
                  
                     Asetus (EU) N:o 753/2011 olisi sen vuoksi muutettava vastaavasti,
                  
               ON HYVÄKSYNYT TÄMÄN ASETUKSEN:
         
            1 artikla
            Lisätään asetuksen (EU) N:o 753/2011 3 artiklaan kohta seuraavasti:
            
               
                  ”4.   Edellä olevaa 1 ja 2 kohtaa ei sovelleta sellaisten varojen tai taloudellisten resurssien saataville asettamiseen, jotka ovat tarpeen humanitaarisen avun oikea-aikaisen toimittamisen ja muiden ihmisten perustarpeita tukevien toimien varmistamiseksi Afganistanissa tai tällaisten toimien tukemiseksi.”
               
            
         
         
            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä helmikuuta 2022.
            
               
                  Neuvoston puolesta
               
               
                  Puheenjohtaja
               
               J.-Y. LE DRIAN
            
         
         
            (1)  EUVL L 199, 2.8.2011, s. 57.
         
            (2)  Neuvoston asetus (EU) N:o 753/2011, annettu 1 päivänä elokuuta 2011, Afganistanin tilanteen johdosta tiettyihin henkilöihin, ryhmiin, yrityksiin ja yhteisöihin kohdistettavista rajoittavista toimenpiteistä (EUVL L 199, 2.8.2011, s. 1).
         
            (3)  Neuvoston päätös (YUTP) 2022/153, annettu 3 päivänä helmikuuta 2022, Afganistanin tilanteen johdosta tiettyihin henkilöihin, ryhmiin, yrityksiin ja yhteisöihin kohdistettavista rajoittavista toimenpiteistä annetun päätöksen 2011/486/YUTP muuttamisesta (katso tämän virallisen lehden sivu 17).